Държавен вестник, бр. 89, 2010 г., стр. 41

БРОЙ  89	
Д Ъ Р Ж А В Е Н  В Е С Т Н И К 	
СТР.  41  
„11а. (1) По застраховка „Гражданска отго­
ворност“ на автомобилистите към края на всяко 
едно тримесечие се образува допълнителен ре­
зерв, в случай че размерът на пренос-премийния 
резерв за всяко застраховано МПС към края 
на съответния отчетен период е по-нисък от 
минимално необходимата сума за покритие на 
риска за едно застраховано МПС и очакваните 
разходи след края на отчетния период.
(2) Резервът по ал. 1 се образува за всички 
застраховани МПС по влезли в сила застра­
хователни или презастрахователни договори, 
сключени преди края на отчетния период, по 
които е платена цялата дължима премия или 
първата вноска от нея при разсрочено плащане 
на премията, и които покриват риска след края 
на отчетния период, включително и когато 
началото на покритие на риска започва след 
края на отчетния период. 
(3) Размерът на резерва се определя съгласно 
приложение № 8 поотделно за всяко застрахо­
вано МПС по ал. 2 като разлика между:
1. сбора от минимално необходимата сума 
за покритие на риска за съответния вид МПС, 
умножена с коефициента на разсрочване, оп­
ределен съгласно чл.11, ал. 5, и очакваните 
разходи след края на отчетния период, и
2. образувания пренос-премиен резерв по 
реда на чл. 11.
(4) Минимално необходимата сума за по­
критие на риска за едно застраховано МПС за 
договори, сключени през дадено тримесечие, 
се определя като:
1. сума от средната за пазара рискова пре­
мия за едно застраховано МПС за предходната 
година с тежест 25 % и средната за пазара 
рискова премия за едно застраховано МПС за 
годината, предшестваща предходната година 
с тежест 75 % – за договори, сключени през 
първото тримесечие;
2. сума от средната за пазара рискова пре­
мия за едно застраховано МПС за предходната 
година с тежест 50 % и средната за пазара 
рискова премия за едно застраховано МПС за 
годината, предшестваща предходната година 
с тежест 50 % – за договори, сключени през 
второто тримесечие;
3. сума от средната за пазара рискова пре­
мия за едно застраховано МПС за предходна­
та година с тежест 75% и средната за пазара 
рискова премия за едно застраховано МПС за 
годината, предшестваща предходната година 
с тежест 25% – за договори, сключени през 
третото тримесечие;
4. средната за пазара рискова премия за 
едно застраховано МПС за предходната годи­
на – за договори, сключени през четвъртото 
тримесечие.
(5) Средната за пазара рискова премия за 
едно застраховано МПС и средната рискова 
премия по видове МПС за дадена година се 
определя със заповед на заместник-председа­
теля. Средната за пазара рискова премия за 
едно застраховано МПС се определя на база 
агрегирани за целия пазар данни за изплатените 
претенции във връзка с имуществени и неиму­
ществени вреди като произведение на средния 
размер на възникналите претенции и честотата 
на събитията за съответната година. Средният 
размер на възникналите претенции се определя, 
като общият размер на възникналите претенции 
по години на събитие се раздели на броя на 
възникналите претенции за съответната година 
на събитие. Възникналите претенции включват 
както стойността на изплатените претенции, 
така и очаквания размер на претенциите, които 
ще се изплащат след момента на оценка по 
събития от съответната година, определени по 
верижно-стълбов метод на база акумулираната 
стойност на изплатените претенции. Честотата 
на събитията се определя като отношение на 
броя на възникналите по години на събитие 
претенции, разделени на броя на застрахованите 
през съответната година МПС. 
(6) Очакваните разходи след края на отчетния 
период се определят на база извършените през 
предходния едногодишен период администра­
тивни разходи по вида застраховка съгласно 
приложение № 8. Когато при образуване на 
пренос-премийния резерв се прилага чл. 11, 
ал. 3, в стойността на разходите се включва и 
размерът на заложените в техническия план 
аквизиционни разходи, такси и отчисления.
(7) Размерът на резерва се посочва в баланса 
в раздел В „Технически резерви“, т. 9 „Други 
технически резерви“.“
§ 5. В приложение № 3 към чл. 12, ал. 2 
думите „признатите през текущия период раз­
ходи, калкулирани в премията“ се заменят с 
„извършените през текущата година разходи“, 
а думите „признатите през текущата година 
административни разходи“ се заменят с „извър­
шените през текущата година административни 
разходи“.
§ 6. В приложение № 4 към чл. 12, ал. 3 се 
правят следните изменения:
1. Думите „пренос-премийният резерв в края 
на текущата година“ се заменят с „пренос-пре­
мийният резерв в края на съответния отчетен 
период, към която дата се определя размерът 
на резерва за неизтекли рискове“.
2. Думите „отчетените през текущия период 
разходи, калкулирани в премията“ се заменят с 
„извършените през текущата година разходи“.
§ 7. Създава се приложение № 5 към чл. 8а, 
ал. 4 със следното съдържание:
„Приложение № 5
към чл.8а, ал. 4
Определяне размера на допълнителния резерв 
за предявени, неизплатени претенции по чл. 8а
Размерът на допълнителния резерв за пре­
дявени, неизплатени претенции се определя по 
следната формула:
ДРПНПn = РПНП х (К – 1),
където: